*2. számú melléklet*

**Publikációs pontérték táblázat**

|  |  |  |
| --- | --- | --- |
| **A publikáció típusa** | **Részvételi**  **arány (%)** | **Pontszám** |
| I. Lektorált Könyv, pályázat, jegyzet (on-line is) | | |
| Könyv (8 pont) |  |  |
| Könyvfejezet (4 pont) |  |  |
| Szerkesztett könyvben cikk, egyetemi jegyzet (3 pont) |  |  |
| Nemzetközi, vagy országos tudományos pályázaton elfogadott anyag (tanulmány) (2 pont) |  |  |
| II. Lektorált szakmai folyóiratcikkek (on-line is) | | |
| Külföldi idegen nyelvű folyóiratban (6 pont) |  |  |
| Magyarországon megjelenő idegen nyelvű  folyóiratban (4 pont) |  |  |
| Magyar nyelvű mértékadó folyóiratban (2 pont) |  |  |
| III. Nem lektorált szakmai folyóiratcikkek (on-line is) | | |
| Külföldi idegen nyelvű folyóiratban (3 pont) |  |  |
| Idegen nyelvű cikk Magyarországon megjelenő  folyóiratban (2 pont) |  |  |
| Magyar nyelvű cikk (1 pont) |  |  |
| IV. Nemzetközi szakmai konferencia kiadványában megjelent előadás (on-line is, hazai és külföldi egyaránt) | | |
| Lektorált idegen nyelvű előadás (4 pont) |  |  |
| Nem lektorált idegen nyelvű előadás (3 pont) |  |  |
| Írásban megjelent korreferátum (1 pont) |  |  |
| Idegen nyelvű abstract (2 pont) |  |  |
| V. Hazai szakmai konferencia kiadványban megjelent (on-line is) | | |
| Idegen nyelvű előadás (2 pont) |  |  |
| Magyar nyelvű előadás (1 pont) |  |  |
| Idegen nyelvű abstract (1 pont) |  |  |
| Magyar nyelvű kivonat (0,5 pont) |  |  |
| VI. egyéb tudományos tevékenység | | |
| Külföldi szabadalom (6 pont) |  |  |
| Alkotás, szabadalom alapján ipari gyártás (4 pont) |  |  |
| Magyarországon megadott szabadalom (3 pont) |  |  |
| Tanulmány\* (1 pont) |  |  |

*\** *Kizárólag a képzésre történő jelentkezés, illetve a képzés időszakában.*

**KIEGÉSZÍTÉS A PUBLIKÁCIÓS PONTÉRTÉK TÁBLÁZATHOZ[[1]](#footnote-1)**

**AZ ELFOGADOTT TUDOMÁNYOS PUBLIKÁCIÓK KÖRE**

A fokozatszerzési eljárásra történő jelentkezésnél figyelembe vesszük oldalszám megjelölésével az olyan nyomtatott és/vagy elektronikus közleményt (folyóiratcikk[[2]](#footnote-2), egyetemi/főiskolai tankönyv, egyetemi, főiskolai jegyzet, szakkönyv, tudományos monográfia, könyvrészlet, fordítás ókori klasszikus nyelvből, konferencia abstract és kivonat stb.), amely:

1. a szerző saját kutatási eredményeit mutatja be (könyv esetén ilyenekre tételesen is hivatkozik);
2. pontos szakirodalmi hivatkozásokat tartalmaz;
3. ISBN vagy ISSN számmal ellátott;
4. lektorált[[3]](#footnote-3);
5. szakmai kiadványban vagy kiadványként jelent meg, s ez a kiadvány

ea) nemzetközileg vagy legalább országosan jegyzett kiadónál[[4]](#footnote-4);

eb) lehetőleg szakmai körökben elterjedt idegen nyelven;

ec) jelentős közkönyvtárakban fellelhető és hozzáférhető;

ed) megrendelhető vagy megvásárolható.

f) rövid (egyoldalas) abstract, vagy kivonat konferencia kiadványban vagy poszteren:

Figyelembe vesszük publikációként az elkészült műszaki alkotást, az elfogadott hazai és külföldi szabadalmat; hivatkozásként pedig a szabadalom dokumentált megvalósítását, ipari sorozatgyártását.

A fokozatszerzési eljárásra történő jelentkezésnél nem vesszük figyelembe a következőket:

* napilapban vagy nem szakmai hetilapban megjelent írás (akkor sem, ha a témája szakmai jellegű);
* saját kiadásban megjelentetett mű (ha az sem nyelvileg, sem szakmailag nem lektorált);
* handout, példatár, kompiláció, szerkesztés, szöveggondozás stb.;
* (könyv) fordítás, kivéve az ókori klasszikusok fordítását szöveggondozással;
* recenzió (könyvismertetés) vagy kritika (kivéve a hosszabb műelemzést);
* pályázat keretében vagy megrendelésre készített kutatási jelentés;
* szakdolgozat, diplomamunka, disszertáció (dr.univ., CSc);
* egyéb kézirat-jellegű értekezés, írás;
* tudománynépszerűsítő írás (pl. *Élet és Tudomány*-ban);
* nem kutatási célú és igényű interjú (sem riporterként, sem interjú-alanyként).

1. A MAB 2016/6/V/1. sz. határozata – útmutató doktori iskola létesítési beadványához és működő doktori iskola adatainak frissítéséhez – alapján [↑](#footnote-ref-1)
2. Folyóirat: rendszeresen, évente tipikusan legalább négyszer (de mindenképpen legalább kétszer), a szóban forgó periodika számára írt cikkekkel megjelenő, kötetszámmal jelölt kiadvány. [↑](#footnote-ref-2)
3. Lektorált (peer reviewed, refereed) publikáció: a művet megjelenés előtt független lektor(ok) véleményezte(ék). A kivonat alapján történt konferencia-előadás elfogadása és konferencia-kiadványban megjelentetése NEM jelent lektorálást. [↑](#footnote-ref-3)
4. Hazai kiadású, nemzetközi megjelenésű publikáció: olyan publikáció, amely hivatalos rendszeres (előfizetéses), nagyobb példányszámú, nemzetközi terjesztésű kiadványban jelent meg. [↑](#footnote-ref-4)